Swaar vonnis vir pa wat dogters verkrag | Maroela Media
Swaar vonnis vir pa wat dogters verkrag
Die streekhof op Ntuzuma in KwaZulu-Natal het 'n 44-jarige man twee maal lewenslange tronkstraf opgelê nadat hy sy dogters etlike kere verkrag het.
Die pa het sy oudste dogter tien jaar lank herhaaldelik verkrag – vandat sy vyf jaar oud was. Hy het sy sesjarige dogter ook verskeie kere verkrag.
Natasha Kara, woordvoerder van die Nasionale Vervolgingsgesag (NVG) in KwaZulu-Natal, sê dit het in die hof aan die lig gekom dat die pa die dogters in die aand in hul huis verkrag het. Die ma en ander kinders het ook in die huis gewoon.
"Die dogters was aanvanklik te bang om die verkragtings aan te meld," sê Kara.
Die sesjarige dogter het in Januarie 2019 vir haar vriend vertel dat haar pa haar verkrag. Een van die bure, wat in die omtrek was, het dit gehoor en aan 'n gemeenskapsleier gerapporteer. Dit het daartoe gelei dat 'n saak teen die pa by die plaaslike polisie aanhangig gemaak is.
"Die ouer dogter het toe getuig dat die pa haar óók verkrag."
Die pa het al die aantygings teen hom ontken.
Die dogters, buurman, polisiebeampte en dokter wat die dogters ondersoek het, het almal teen die pa getuig.
Verklarings wat uiteensit hoe die dogters deur die verkragtings geraak is, is by die hof ingedien ter strafverswaring.
Luidens dié verslae meen die een dogter haar pa was selfsugtig en dat sy dade hulle baie seergemaak het. Die ander dogter het gevrees dat indien die pa moet teruggaan huis toe, hy hulle dalk weer sal verkrag.
Kara sê die NVG verwelkom die swaar vonnis.
Hoe kan 'n dogter(of seun) ooit weer Pappie se? Jy bring kinders in die wereld in, en dan verkrag jy hulle! Tot die dag dat my Pa weg is het ons weedersyds respek en liefde gehad…..ek het hom Pappie genoem, wnt hy was altyd daar, het hard gewerk, kitaar gespeel, ons bioskoop en dam toe gevat… my Ma, twee broers en 'n suster. He was larger than life, en ek mis hom geweldig. Jy wil altyd nog 'n pot snooker of 'n bier saam geniet maar dan is te laat.
Neem weg die woord " Pa" want die Spesie is nie een nie
Ek vra dit sonder om bevooroordeeld te wees. Of ek probeer immers baie hard en eerlik om nie bevooroordeeld te wees nie, maar…….. kan 'n mens werklik tot so iets in staat wees????